ddrg/super_eurlex huggingface dataset:
Neuvoston asetus (ETY) N:o 3642/93, annettu 20 päivänä joulukuuta 1993, Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä



Virallinen lehti nro L 333 , 31/12/1993 s. 0017 - 0017

Suomenk. erityispainos Alue 11 Nide 24 s. 0197

Ruotsink. erityispainos Alue 11 Nide 24 s. 0197



NEUVOSTON ASETUS (ETY) N:o 3642/93, annettu 20 päivänä joulukuuta 1993, Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen soveltamista koskeva sopimus (), jäljempänä "sopimus", on allekirjoitettu Brysselissä 1 päivänä helmikuuta 1993, ja se on tullut voimaan 1 päivänä toukokuuta 1993, ja olisi vahvistettava yksityiskohtaiset säännöt, joiden mukaisesti sopimuksen erilaiset maataloustuotteita koskevat säännökset toimeenpannaan, ON ANTANUT TÄMÄN ASETUKSEN: 1 artikla Perustamissopimuksen liitteeseen II kuuluvien ja yhteisten markkinajärjestelyjen yhteydessä maksujärjestelmään kuuluvien maataloustuotteiden sekä CN-koodeihin 0711 90 40, 2003 10 20 ja 2003 10 30 kuuluvien tuotteiden sopimuksen 15 artiklan 2 ja 4 kohdan soveltamista koskevat säännöt annetaan maito- ja maitotuotealan yhteisestä markkinajärjestelystä 27 päivänä kesäkuuta 1968 annetun komission asetuksen (ETY) N:o 804/68 () 26 artiklassa säädetyn menettelyn mukaisesti tai muiden yhteisestä markkinajärjestelystä annettujen asetusten vastaavien säännösten mukaisesti. Koska sopimuksen soveltaminen vaatii laajaa yhteistyötä Romanian kanssa, komissio voi toteuttaa tarpeellisia toimenpiteitä tämän yhteistyön varmistamiseksi. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1993. Neuvoston puolesta Puheenjohtaja W. CLAES () EYVL N:o L 81, 2.4.1993, s. 2 () EYVL N:o L 148, 28.6.1968, s. 13. Asetus sellaisena kuin se on viimeksi muutettuna asetuksella (ETY) N:o 2071/92 (EYVL N:o L 215, 30.7.1992, s. 64).
Neuvoston asetus (ETY) N:o 317/93, annettu 9 päivänä helmikuuta 1993, siipikarjanlihan kaupan pitämisen vaatimuksista annetun asetuksen (ETY) N:o 1906/90 muuttamisesta



Virallinen lehti nro L 037 , 13/02/1993 s. 0008 - 0008

Suomenk. erityispainos Alue 3 Nide 48 s. 0086

Ruotsink. erityispainos Alue 3 Nide 48 s. 0086



NEUVOSTON ASETUS (ETY) N:o 317/93, annettu 9 päivänä helmikuuta 1993, siipikarjanlihan kaupan pitämisen vaatimuksista annetun asetuksen (ETY) N:o 1906/90 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1) ja erityisesti sen 2 artiklan 2 kohdan, ottaa huomioon komission ehdotuksen, sekä katsoo, että asetuksella (ETY) N:o 1906/90(2) vahvistetaan siipikarjanlihan kaupan pitämisen vaatimuksia, olisi muutettava asetuksessa (ETY) N:o 1906/90 olevat siipikarjanlihan määritelmät siten, että niiden ulkopuolelle jätetään kaikenlaiset siipikarjanlihavalmisteet, ja siipikarjanlihan kaupan pitämisen edellytysten asianmukaiseksi huomioon ottamiseksi vähittäiskaupan tasolla jäsenvaltioiden olisi sallittava vahvistaa tuoreen siipikarjanlihan leikkaamis- ja varastointilämpötilaa koskevia erityisvaatimuksia vähittäismyymälöitä varten, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1906/90 seuraavasti. 1) Korvataan 2 artiklan 1 kohta seuraavasti: "1) `siipikarjanlihalla` ihmisravinnoksi soveltuvaa siipikarjanlihaa, jota ei ole käsitelty millään muulla tavoin kuin kylmäkäsittelyllä." 2) Korvataan 2 artiklan 5 kohta seuraavasti: "5) `tuoreella siipikarjanlihalla` siipikarjanlihaa, joka ei ole jäykistynyt jäähdytyksen aikana ja jota on jatkuvasti säilytettävä vähintään -2 °C:n ja enintään 4 °C:n lämpötilassa; jäsenvaltiot voivat kuitenkin vahvistaa erilaisia säilytysvaatimuksia vähittäismyymälöissä tai myyntipisteiden yhteydessä olevissa tiloissa tapahtuvaa tuoreen siipikarjanlihan leikkaamista ja varastointia varten, jos leikkaaminen ja varastointi suoritetaan yksinomaan kuluttajalle suoraan tuolla paikalla tapahtuvaa myyntiä varten." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Edellä olevan 1 artiklan 1 kohdan säännökset tulevat kuitenkin voimaan 1 päivänä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1993. Neuvoston puolesta Puheenjohtaja B. WESTH (1) EYVL N:o L 282, 1.11.1975, s. 77. Asetus sellaisena kuin se on viimeksi muutettuna asetuksella (ETY) N:o 1235/89 (EYVL N:o L 128, 11.5.1989, s. 29) (2) EYVL N:o L 173, 6.7.1990, s. 1
Komission asetus (ETY) N:o 839/93, annettu 7 päivänä huhtikuuta 1993, jalostettaviksi tarkoitettujen vadelmien erityisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2252/92 muuttamisesta



Virallinen lehti nro L 088 , 08/04/1993 s. 0018 - 0018

Suomenk. erityispainos Alue 3 Nide 49 s. 0104

Ruotsink. erityispainos Alue 3 Nide 49 s. 0104



KOMISSION ASETUS (ETY) N:o 839/93, annettu 7 päivänä huhtikuuta 1993, jalostettaviksi tarkoitettujen vadelmien erityisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2252/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon jalostettaviksi tarkoitettuja vadelmia koskevasta erityisestä toimenpidejärjestelmästä 13 päivänä heinäkuuta 1992 annetun neuvoston asetuksen (ETY) N:o 1991/92 (), ja erityisesti sen 8 artiklan, sekä katsoo, että komission asetuksen (ETY) N:o 2252/92 () 8 artiklassa säädetään tuottajien järjestön laatiman ohjelmaluonnoksen esittämistä ja hyväksymistä koskevista yksityiskohtaisista säännöistä; näiden yksityiskohtaisten sääntöjen mukaisesti ohjelman toteuttamisen aloittaminen edellyttää kansallisen toimivaltaisen viranomaisen hyväksymistä; tämä vaatimus voi johtaa, ottaen huomioon vuodenajoista johtuvat tarpeet, kuten kasvien poiskitkentään ja sen jälkeen uusien istutukseen liittyvät työt, ohjelman toteuttamisen merkittävään viivästymiseen; on suotavaa säätää, että kasvien poiskitkentään ja sen jälkeen uusien istutukseen liittyvät työt voitaisiin aloittaa ennen ohjelman hyväksymistä kansallisen toimivaltaisen viranomaisen luvalla; on syytä täsmentää, että tämä lupa annetaan rajoittamatta kyseisessä artiklassa säädettyjen ohjelman hyväksymis- ja valvontamenettelyjen soveltamista, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2252/92 8 artiklan 1 kohdan toinen alakohta seuraavasti: "Ohjelman toteuttamista ei saa aloittaa ennen kuin kansallinen toimivaltainen viranomainen on sen hyväksynyt. Kasvien poiskitkentään ja sen jälkeen uusien istutukseen liittyvät työt voidaan kuitenkin aloittaa ennen tätä hyväksymistä kansallisen toimivaltaisen viranomaisen luvalla, sanotun kuitenkaan rajoittamatta tämän artiklan muiden säännösten soveltamista." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 1993. Komission puolesta René STEICHEN Komission jäsen ()() () EYVL N:o L 199, 18.7.1992, s. 1 () EYVL N:o L 219, 4.8.1992, s. 19
Komission asetus (EY) N:o 211/94, annettu 31 päivänä tammikuuta 1994, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (ETY) N:o 3392/93 muuttamisesta



Virallinen lehti nro L 027 , 01/02/1994 s. 0037 - 0037

Suomenk. erityispainos Alue 3 Nide 56 s. 0003

Ruotsink. erityispainos Alue 3 Nide 56 s. 0003



KOMISSION ASETUS (EY) N:o 211/94, annettu 31 päivänä tammikuuta 1994, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (ETY) N:o 3392/93 muuttamisesta EUROOPAN UNIONIN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 26 artiklan 4 kohdan, ottaa huomioon maidon ja tiettyjen maitotuotteiden toimittamisesta koulujen oppilaille koskevista yleisistä säännöistä 30 päivänä kesäkuuta 1983 annetun neuvoston asetuksen (ETY) N:o 1842/83(3), sellaisena kuin se on viimeksi muutettuna asetuksella (ETY) N:o 2748/93(4), ja erityisesti sen 2 artiklan 1 kohdan, sekä katsoo, että komission 10 joulukuuta 1993 annetun neuvoston asetuksen (ETY) N:o 3392/93(5) liitteessä säädetään luettelo niistä maitotuotteista, jotka voivat saada kouluille toimitettavalle maidolle myönnettävää yhteisön tukea; tietyillä yhteisön alueilla on kehittynyt käsittelemätöntä täysmaitoa näiden alueiden kouluille toimittava tuotantoketju, joissa lämpökäsitellyn maidon toimittaminen ei ole taattu; tämän vuoksi on suotavaa laajentaa mainitun asetuksen soveltamisalaa koskemaan käsittelemätöntä täysmaitoa; jakelun jatkuvuuden varmistamiseksi on syytä soveltaa tätä muutosta 1 päivästä tammikuuta 1994, jolloin mainittu asetus tulee voimaan, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3392/93 seuraavasti: 1) korvataan 2 artiklan 1 kohdassa sanat "luokat III VI" sanoilla "luokat III VII"; 2) korvataan 4 artiklan 1 kohdan a alakohdassa sanat "luokassa I" sanoilla "luokissa I ja VII"; 3) lisätään liitteeseen kohta seuraavasti: "Luokka VII Käsittelemätön täysmaito". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 215, 30.7.1992, s. 64 (3) EYVL N:o L 183, 7.7.1983, s. 1 (4) EYVL N:o L 249, 7.10.1993, s. 1 (5) EYVL N:o L 306, 11.12.1993, s. 27
Komission asetus (EY) N:o 347/94, annettu 16 päivänä helmikuuta 1994, CN-koodeihin 1515 90 59 ja 1515 90 99 kuuluvien tuotujen tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta



Virallinen lehti nro L 044 , 17/02/1994 s. 0019 - 0019

Suomenk. erityispainos Alue 3 Nide 56 s. 0051

Ruotsink. erityispainos Alue 3 Nide 56 s. 0051



KOMISSION ASETUS (EY) N:o 347/94, annettu 16 päivänä helmikuuta 1994, CN-koodeihin 1515 90 59 ja 1515 90 99 kuuluvien tuotujen tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 16 artiklan 6 kohdan, sekä katsoo, että komission asetuksessa (ETY) N:o 2828/93(3), sellaisena kuin se on muutettuna asetuksella (EY) N:o 3495/93(4), vahvistetaan CN-koodeihin 1515 90 59 ja 1515 90 99 kuuluvien tuotujen tuotteiden käytön tarkastusta koskevat yksityiskohtaiset säännöt, tarkastusjärjestelmän yhdenmukaisen soveltamisen varmistamiseksi olisi selvennettävä asetuksen (ETY) N:o 2828/93 3 artikla, ja tässä asetuksessa säädetyt toimenpiteet rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2828/93 3 artiklan ensimmäisen kohdan toinen luetelmakohta seuraavasti: "- ne on käytetty, mahdollisesti jalostuksen jälkeen, muina tuotteina kuin oliiviöljynä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1994. Komission puolesta René STEICHEN Komission jäsen (1) EYVL N:o L 172, 30.9.1966, s. 3025/66 (2) EYVL N:o L 285, 20.11.1993, s. 9 (3) EYVL N:o L 258, 16.10.1993, s. 15 (4) EYVL N:o L 319, 21.12.1993, s. 15
KOMISSION ASETUS (EY) N:o 767/94, annettu 6 päivänä huhtikuuta 1994, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3088/93 muuttamisesta kuudennen kerran



Virallinen lehti nro L 090 , 07/04/1994 s. 0021 - 0021

Suomenk. erityispainos Alue 3 Nide 56 s. 0261

Ruotsink. erityispainos Alue 3 Nide 56 s. 0261



KOMISSION ASETUS (EY) N:o 767/94, annettu 6 päivänä huhtikuuta 1994, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3088/93 muuttamisesta kuudennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että tietyillä Saksan tuotantoalueilla ilmenneen klassisen sikaruton vuoksi on komission asetuksella (EY) N:o 3088/93(3), sellaisena kuin se on viimeksi muutettuna asetuksella (EY) N:o 635/94(4), toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä, eläinlääkinnällisistä ja eläinten terveyttä koskevista rajoituksista tehty komission päätös 94/27/EY(5) korvataan 24 päivästä maaliskuuta 1994 päätöksellä 94/178/EY(6); tästä muutoksesta olisi säädettävä asetuksessa (EY) N:o 3088/93, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3088/93 2 artiklan 1 kohta seuraavasti: "1 Ainoastaan päätöksen 94/178/EY liitteessä II tarkoitetulla vyöhykkeellä kasvatettuja sikoja, maitoporsaita ja porsaita voidaan toimittaa sikäli kuin mainitulla vyöhykkeellä sovelletaan eläinten toimituspäivänä mainitun päätöksen 1 artiklan 2 kohdassa määrättyjä eläinlääkinnällisiä määräyksiä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 24 päivästä maaliskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä huhtikuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 277, 10.11.1993, s. 30 (4) EYVL N:o L 79, 23.3.1994, s. 11 (5) EYVL N:o L 19, 22.1.1994, s. 31 (6) EYVL N:o L 83, 26.3.1994, s. 54
Komission asetus (EY) N:o 1354/94, annettu 14 päivänä kesäkuuta 1994, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta



Virallinen lehti nro L 148 , 15/06/1994 s. 0001 - 0001

Suomenk. erityispainos Alue 3 Nide 58 s. 0052

Ruotsink. erityispainos Alue 3 Nide 58 s. 0052



KOMISSION ASETUS (EY) N:o 1354/94, annettu 14 päivänä kesäkuuta 1994, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 5 artiklan 5 kohdan, sekä katsoo, että komission asetuksessa (ETY) N:o 3061/84(3), sellaisena kuin se on viimeksi muutettuna asetuksella (ETY) N:o 2796/93(4), vahvistetaan 15 päivä kesäkuuta päiväksi, jona oliivinviljelijöiden on jätettävä tukihakemukset, tämän markkinointivuoden poikkeuksellisten ilmasto-olojen vuoksi oliivien poiminta ja jalostus päättyvät tietyillä alueilla kesäkuun kuluessa; tämän vuoksi olisi mukautettava hakemusten jättämiselle asetettua määräpäivää, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3061/84 5 artiklan 3 kohtaan alakohta seuraavasti: "Markkinointivuoden 1993/1994 osalta päivämäärä 15 päivänä kesäkuuta korvataan kuitenkin päivämäärällä 30 päivä kesäkuuta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä kesäkuuta 1994. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 285, 20.11.1993, s. 9 (3) EYVL N:o L 288, 1.11.1984, s. 52 (4) EYVL N:o L 255, 13.10.1993, s. 1
KOMISSION ASETUS (EY) N:o 1391/94, annettu 17 päivänä kesäkuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta kahdeksannen kerran



Virallinen lehti nro L 152 , 18/06/1994 s. 0024 - 0024

Suomenk. erityispainos Alue 3 Nide 58 s. 0104

Ruotsink. erityispainos Alue 3 Nide 58 s. 0104



KOMISSION ASETUS (EY) N:o 1391/94, annettu 17 päivänä kesäkuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta kahdeksannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että yhdellä Belgian tuotantoalueella ilmenneen klassisen sikaruton vuoksi on komission asetuksella (EY) N:o 3337/93(3), sellaisena kuin se on viimeksi muutettuna asetuksella (EY) N:o 1300/94(4), toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä, vapaan liikkuvuuden rajoitusten keston vuoksi asetuksen (EY) N:o 3337/93 1 artiklan 2 ja 3 kohdassa vahvistettu niiden elävien sikojen, porsaiden ja maitoporsaiden lukumäärä, jotka belgialainen interventioelin voi ostaa, on jäänyt vajaaksi; vapaan liikkuvuuden rajoitusten jatkuessa on tarpeen nostaa 6 päivästä kesäkuuta 1994 alkaen kelpoisuusvaatimukset täyttävien eläinten lukumäärää, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3337/93 seuraavasti: 1) Lisätään 1 artiklaan 4 ja 5 kohta: "4 Jos eläviä sikoja koskevat 2 ja 3 kohdassa esitetyt lukumäärät saavutetaan, seuraavat 79 380 elävää sikaa voidaan ostaa 2 kohdassa säädetyin edellytyksin ja seuraavat 34 020 elävää sikaa 3 kohdassa säädetyin edellytyksin. 5 Jos porsaita ja maitoporsaita koskevat 2 ja 3 kohdassa esitetyt lukumäärät saavutetaan, seuraavat 46 200 porsasta ja maitoporsasta voidaan ostaa 2 kohdassa säädetyin edellytyksin ja seuraavat 19 800 porsasta ja maitoporsasta 3 kohdassa säädetyin edellytyksin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 6 päivästä kesäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä kesäkuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 299, 4.12.1993, s. 23 (4) EYVL N:o L 141, 4.6.1994, s. 40
Neuvoston asetus (EY) N:o 1468/94, annettu 20 päivänä kesäkuuta 1994, maataloustuotteiden luonnonmukaisesta tuotantotavasta ja sen ilmoittamisesta maataloustuotteissa ja elintarvikkeissa annetun asetuksen (ETY) N:o 2092/91 muuttamisesta



Virallinen lehti nro L 159 , 28/06/1994 s. 0011 - 0011

Suomenk. erityispainos Alue 5 Nide 6 s. 0130

Ruotsink. erityispainos Alue 5 Nide 6 s. 0130



NEUVOSTON ASETUS (EY) N:o 1468/94, annettu 20 päivänä kesäkuuta 1994, maataloustuotteiden luonnonmukaisesta tuotantotavasta ja sen ilmoittamisesta maataloustuotteissa ja elintarvikkeissa annetun asetuksen (ETY) N:o 2092/91 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että komissio on erityisesti valtuutettu asetuksen (ETY) N:o 2092/91(4) nojalla tarkastelemaan uudelleen kyseisen asetuksen tiettyjä säännöksiä ennen 1 päivää heinäkuuta 1994 ja tekemään tarvittaessa aiheelliset ehdotukset niiden muuttamiseksi, perinteisestä maanviljelystä luonnonmukaiseen viljelyyn siirtyneiltä tuottajilta saatujen, ainoastaan yhtä maataloustuotannosta peräisin olevaa ainesosaa sisältävien maataloustuotteiden ja elintarvikkeiden etiketöintiä koskevien 5 artiklan 5 kohdan säännösten voimassaoloaika päättyy 1 päivänä heinäkuuta 1994, ja kokonaisuudessaan kyseinen ehdotus vaatii selvästi vielä lisätutkimuksia; olisi siis pidennettävä mainitussa 5 artiklan 5 kohdassa säädettyä siirtymäkautta, jotta vältetään nykyisen järjestelmän toiminnan keskeytyminen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2092/91 5 artiklan 5 kohdassa päivämäärä "1 päivänä heinäkuuta 1994" päivämäärällä "1 päivänä heinäkuuta 1995". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 20 päivänä kesäkuuta 1994. Neuvoston puolesta Puheenjohtaja G. MORAITIS (1) EYVL N:o C 326, 3.12.1993, s. 8 (2) EYVL N:o C 128, 9.5.1994 (3) EYVL N:o C 148, 30.5.1994, s. 24 (4) EYVL N:o L 198, 22.7.1991, s. 1. Asetus sellaisena kuin se on viimeksi muutettuna komission asetuksella (ETY) N:o 468/94 (EYVL N:o L 59, 3.3.1994, s. 1).